หุ้น20ต.ค.ปิดร่วง29.09 จุด
หุ้น 20 ต.ค.ปิดร่วง 29.09 จุด ที่ 909.10 จุด ท่ามกลางมูลค่าซื้อขาย 21,711 ล้านบาท
20 ต.ค. 2554

หุ้น 20 ต.ค.ปิดร่วง 29.09 จุด ที่ 909.10 จุด ท่ามกลางมูลค่าซื้อขาย 21,711 ล้านบาท




หุ้นวันที่ 20 ต.ค. เปิดตลาดดัชนีร่วงแรงและยืนในแดนลบตลอดทั้งวัน มาปิดตลาดที่ระดับ 909.10 จุด ลดลง 29.09 จุด หรือ 3.10% มูลค่าการซื้อขาย 21,711 ล้านบาท 
5 อันดับหุ้นที่มีมูลค่าซื้อขายสูงสุด
1.PTT ปิดที่ 277 บาท ลดลง 13 บาท หรือ 4.48% มูลค่าการซื้อขาย 1,826 ล้านบาท 2.KTB ปิดที่ 13.60 บาท ลดลง 0.70 บาท หรือ 4.90% มูลค่าการซื้อขาย 1,504 ล้านบาท 3.KBANK ปิดที่ 111 บาท ลดลง 3 บาท หรือ 2.63% มูลค่าการซื้อขาย 1,479 ล้านบาท 4.BBL ปิดที่ 133 บาท ลดลง 5.50 บาท หรือ 3.97% มูลค่าการซื้อขาย 1,350 ล้านบาท 5.SCC ปิดที่ 288 บาท ลดลง 10 บาท หรือ 3.36% มูลค่าการซื้อขาย 1,237 ล้านบาท 
นายอภิสิทธิ์ ลิมป์ธำรงกุล ผู้ช่วยผู้อำนวยการฝ่ายวิเคราะห์ บล.เกียรตินาคิน กล่าวว่า ดัชนีตลาดหลักทรัพย์ไทยปรับตัวลดลงตามทิศทางเดียวกับต่างประเทศ เนื่องจากนักลงทุนกังวลกับการแก้ปัญหาหนี้ยุโรปที่ยังไม่มีทางออกชัดเจน หลังจากเยอรมนีออกมายืนยันว่าจะยังไม่มีมาตรการเด็ดขาดในการแก้ไขวิกฤตหนี้ยูโรโซนในการประชุม EU Summit 
อีกทั้งปัจจัยในประเทศจากสถานการณ์น้ำท่วมที่วิกฤต และเข้าท่วมเขตปริมณฑลอย่างรุนแรงแล้ว ต่อไปกำลังมุ่งหน้าเข้าสู่เขตกรุงเทพฯ ซึ่งส่งผลกระทบต่อเศรษฐกิจไทยในไตรมาส 4 ของปีนี้ รวมทั้งกลุ่มอุตสาหกรรมต่างๆ ได้รับความเสียหายจำนวนมาก สร้างความกดดันต่อบรรยากาศการลงทุนในตลาดหุ้น  
กลยุทธ์การลงทุน แนะนำให้ติดตามสถานการณ์ โดยประเมินแนวรับดัชนี อยู่ที่ 900 จุด ส่วนแนวต้านอยู่ที่ 915 จุด